ΓΡΑΠΤΗ ΕΡΩΤΗΣΗ E-2087/02

υποβολή: Bob van den Bos (ELDR) προς το Συμβούλιο

(12 Ιουλίου 2002)

Θέμα: Δουλεία

Στα τέλη Μαΐου, η συσταθείσα από τον Πρόεδρο Bush αμερικανο-ευρωπαϊκή εξεταστική επιτροπή προσωπικοτήτων δημοσίευσε αποκαλυπτική έκθεση σχετικά με την κατάσταση στο Σουδάν. Η εν λόγω επιτροπή κατηγορεί την κυβέρνηση του Χαρτούμ ότι προάγει τις πρακτικές δουλεμπορίου, ενός φαινομένου που κάνει την εμφάνισή του σε πολλές αφρικανικές χώρες, αλλά επίσης και στα μουσουλμανικά κράτη του Περσικού, την περιοχή του Καυκάσου και τη νοτιο-ανατολική Ασία.

1. Γνωρίζει το Συμβούλιο σχετικά με την ύπαρξη της ως άνω έκθεσης· Ποια πολιτικά συμπεράσματα συνάγει εξ αυτής·

2. Έχει πληροφορηθεί το Συμβούλιο σχετικά με περιπτώσεις δουλείας σε χώρες ΑΚΕ· Εάν ναι, ποια πολιτική ακολουθεί το Συμβούλιο προκειμένου να εκλείψει το φαινόμενο αυτό από τις εν λόγω χώρες·

3. Μπορεί να αναφέρει το Συμβούλιο εάν, στο πλαίσιο του πολιτικού διαλόγου, το θέμα αυτό έχει περιληφθεί στην ημερήσια διάταξη· Εάν ναι, με ποιο αποτέλεσμα· Εάν όχι, για ποιο λόγο·

4. Τι κυρώσεις θα μπορούσε να επιβάλει το Συμβούλιο σε περίπτωση που αργούν να επέλθουν αποτελέσματα στις χώρες ΑΚΕ όπου έχει διαπιστωθεί η ύπαρξη πρακτικών δουλείας·

Απάντηση

(19 Δεκεμβρίου 2002)

Το Συμβούλιο σημείωσε την έκθεση της Διεθνούς Ομάδας διακεκριμένων προσωπικοτήτων σχετικά με τη δουλεία, την απαγωγή ατόμων και την επιβολή καταναγκαστικών έργων στο Σουδάν, έκθεση την οποίαπέβαλε ο γερουσιαστής των Ηνωμένων Πολιτειών κ. Danforth και η οποία δόθηκε στη δημοσιότητα στις 22 Μαΐου 2002 από το Γραφείο των Αφρικανικών Υποθέσεων των ΗΠΑ. Το Συμβούλιο θα συζητήσει τα διάφορα στοιχεία της έκθεσης σε μεταγενέστερο στάδιο, πιθανόν στα πλαίσια της αποκτίμησης του πολιτικού διαλόγου.

Το Συμβούλιο ενέκρινε συμπεράσματα σχετικά με το Σουδάν στις 17 Ιουνίου 2002. Το Συμβούλιο τονίζει σε αυτά ότι το κύριο ενδιαφέρον της ΕΕ στις σχέσεις της με το Σουδάν είναι η προώθηση της ειρήνευσης και του σεβασμού των ανθρωπίνων δικαιωμάτων και του ανθρωπιστικού δικαίου, ως προϋπόθεση για την εξασφάλιση της εσωτερικής και περιφερειακής σταθερότητας. Η ΕΕ έχει επίσης ως στόχο να εργασθεί για τον εκδημοκρατισμό, το κράτος δικαίου και την καταπολέμηση της φτώχειας, δεδομένου ότι όλα αυτά τα ζητήματα συνδέονται μεταξύ τους.

Το Συμβούλιο εξέφρασε την ικανοποίησή του για τον πολιτικό διάλογο που καθιερώθηκε μεταξύ της ΕΕ και του Σουδάν από την τελευταία επίσκεψη της Τρόικας της ΕΕ στο Χαρτούμ το Δεκέμβριο του 2001, και σημείωσε τις εξελίξεις που μεσολάβησαν έως σήμερα. Η ΕΕ συζήτησε την κατάσταση των ανθρωπίνων δικαιωμάτων με τη σουδανική κυβέρνηση και εξέφρασε την ανησυχία της. Ενέκρινε την προσέγγιση της ΕΕ όσον αφορά την ειρηνευτική διαδικασία στο Σουδάν τονίζοντας την έκκληση που έκανεπέρ μιας γενικευμένης εκεχειρίας η οποία θα εγγράφεται στο πλαίσιο μιας συνολικής και δίκαιης διαδικασίας διαπραγματεύσεων για την ειρήνη. Μία νέα αποτίμηση του διαλόγου που διεξάγεται από τον Νοέμβριο του 1999 μεταξύ της ΕΕ και του Σουδάν προβλέπεται για τον Δεκέμβριο του 2002. Η επανάληψη της αναπτυξιακής συνεργασίας της ΕΕ με το Σουδάν εξαρτάται από την πρόοδο που θα σημειωθεί στην ειρηνευτική πορεία.

Σε διεθνές επίπεδο, η ΕΕ εισηγήθηκε ψηφίσματα κατά χώρα σχετικά με την κατάσταση των ανθρωπίνων δικαιωμάτων στο Σουδάν, σε στενή διαβούλευση με τους ενδιαφερόμενους Ειδικούς Εισηγητές, στην Τρίτη Επιτροπή της 55ης συνόδου της Γενικής Συνέλευσης των Ηνωμένων Εθνών το 2001 και στην 58η σύνοδο της Επιτροπής για τα Ανθρώπινα Δικαιώματα το 2002. Μεταξύ άλλων, έγινε σύσταση στην κυβέρνηση του Σουδάν να αποτρέψει και να σταματήσει την απαγωγή γυναικών και παιδιών και τηνποβολή τους σε καταναγκαστικά έργα ή σε παρόμοιες συνθήκες, και να εμποδίσει όλες τις πράξεις βασανιστηρίων και άγριας, απάνθρωπης ή εξευτελιστικής μεταχείρισης.

Το ζήτημα των ανθρωπίνων δικαιωμάτων εξετάζεται τακτικά στα πλαίσια του πολιτικού διαλόγου της ΕΕ με τις τρίτες χώρες. Οσάκις το Συμβούλιο διαθέτει συγκεκριμένες και τεκμηριωμένες κατηγορίες, οι συγκεκριμένεςποθέσεις παραπέμπονται σε δίκη και η ΕΕ θα επισημαίνει ως εκ τούτου ότι η δουλεία και η απαγωγή πολιτών απαγορεύεται σύμφωνα με το διεθνές δίκαιο.

Οι χώρες πουπέγραψαν τη Συμφωνία Εταιρικής Σχέσης ΑΚΕ-ΕΚ, μεταξύ των οποίων το Σουδάν, δέχθηκαν ότι ο σεβασμός των ανθρωπίνων δικαιωμάτων, οι δημοκρατικές αρχές και το κράτος δικαίου θαποστηρίζουν τις οικείες και διεθνείς πολιτικές των Συμβαλλομένων Μερών και θα αποτελούν τα ουσιαστικά στοιχεία της συμφωνίας. Εάν, παρά τον πολιτικό διάλογο που διεξάγεται τακτικά μεταξύ των Συμβαλλομένων Μερών ένα Μέρος θεωρεί ότι το άλλο Μέρος παρέλειψε να εκπληρώσειποχρέωση που απορρέει από τη συμφωνία, μπορεί να καλέσει το άλλο Μέρος σε διαβουλεύσεις οι οποίες θα εστιάζονται στα μέτρα που έχουν ληφθεί ή που θα πρέπει να ληφθούν για να θεραπευθεί η κατάσταση. Εάν οι διαβουλεύσεις δεν οδηγήσουν σε αποδεκτή λύση, ενδέχεται να ληφθούν κατάλληλα μέτρα.